Skolerne i Serritslev og Agersted står til at lukke. I dag har økonomiudvalget i Brønderslev Kommune godkendt udvalgets indstilling, som betyder, at de to skoler står til lukning. Ifølge borgmester Mikael Klitgaard (V) er det et enigt økonomiudvalg, der står bag beslutningen. - Det er nødvendigt. Der er for få elever i klasserne til, at det er bæredygtigt, og elevtallet er vigende, siger borgmester Mikael Klitgaard. Hvis byrådet godkender beslutningen, lukker skolerne efter næste skoleår. Agersted Skole har i dette skoleår 82 elever, mens Serritslev Skole har 72 elever. Skolelukningerne vil give en besparelse på cirka fem millioner kroner om året.

Opsummering:
Økonomiudvalget i Brønderslev Kommune har netop godkendt udvalgets forslag om at lukke to skoler.